Ansgar Puff

Ansgar Puff (født 8. januar 1956 i Mönchengladbach i Vest-Tyskland) er en tysk katolsk teolog som er hjelpebiskop i erkebispedømmet Köln.

I kjølvannet av overgrepsrapporten vedrørende erkebispedømmet i Köln som ble presentert den 18. mars 2021 og påstanden som ble fremsatt der for å ha behandlet meldsing om seksuelt overgrep i strid med sine plikter, løste kardinal Rainer Maria Woelki ham fra sine plikter etter hans eget ønske som et føre var-tiltak. Den 24. september 2021 avviste paven å innvilge hans avskjedssøknad, slik at han derfor fortsatte som hjelpebiskop i erkebispedømmet Köln.

Liv og virke

Bakgrunn
Ansgar Puff ble født i Mönchengladbach i 1956 som den andre av fire barn og vokste opp i Bonn-Bad Godesberg. Etter eksamen fra Aloisiuskolleget i Bad Godesberg og utført samfunnstjeneste, studerte han først sosialarbeid i Köln. Under studiene bodde han sammen med fransiskanerne i et sosialt utsatt område i Köln-Vingst. Deretter studerte han filosofi og katolsk teologi ved Rheinische Friedrich-Wilhelms-Universität i Bonn.

Prest
26. juni 1987 ble Puff ordinert til prest av hjelpebiskop Walter Jansen, var deretter kapellan ved St. Bruno i Köln-Klettenberg i fire år og fra 1991 ved St. Theodor i Köln-Vingst og St. Elisabeth i Höhenberg. Den 1. september 1996 ble han seniorpastor i Düsseldorf ved menighetene St. Pius X i Eller-West, St. Josef i Oberbilk og St. Apollinaris. Fra 1. juli 2008 var han også sjelesorgsleder i Unterbilk og Oberbilk, Friedrichstadt og Eller-West. Fra 2004 til 2012 var Puff visedekan i Düsseldorf. 1. mai 2012 utnevnte kardinalerkebiskop Joachim Meisner ham til direktør for hovedavdelingen for sjelesorg i erkebiskopens generalvikariat. Puff er medlem av den Neokatekumenale vei.

Hjelpebiskop i Köln
Pave Frans utnevnte Puff til titulærbiskop av Gordus og hjelpebiskop i Köln den 14. juni 2013. Bispevielsen var ved kardinal Meisner den 21. september 2013 i Kölnerdomen. Medkonsekratorer var hjelpebiskopene i Köln, Manfred Melzer og Dominikus Schwaderlapp. Den 22. september 2013 ble Puff medlem av Kölns domkapittel.  Som biskoppelig vikar er han ansvarlig for det sørlige pastorale distrikt i erkebispedømmet Köln, omfattende byen Bonn og landkretsene Euskirchen, Rhein-Sieg og Rheinisch-Bergischer samt de sognene i landkretsene Altenkirchen og Neuwie som tilhørte Köln.

I februar 2014 ble Puff president for bispedømmets Caritas, den 14. april 2015 biskoppelig vikar for fattige og for trengende og 23. juni 2020 for pastoralrådet. Fra 31. oktober 2014 til april 2015 var han bispevikar for internasjonal katolsk pastoral omsorg.  I den tyske bispekonferanse var Puff nestleder i Caritas-kommisjonen fra 2016 til 2021 og medlem av migrasjonskommisjonen. Han ble  fungerende direktør for Köln-senteret for katolsk sjelesorg for hjemløse, GUBBIO, i det tidligere fransiskanerklosteret. Om sommeren holder han ukentlige konsultasjonstimer i Köln på katedraltrappen mellom Kölns hovedjernbanestasjon og domplattingen rundt Kölnerdomen.

I januar 2021 beklaget biskop Puff at repetisjon kan bli et «effektivt verktøy for desinformasjon», med henvisning til både USAs president Donald Trump og dekning av «biskopenes påståtte forsømmelser». Han sa at «man må bare gjenta en løgn ofte nok til at den skal bli trodd».

Rapporten publisert 18. mars 2021 av advokatfirmaet Gercke/Wollschläger om hvordan man hadde håndtert tilfeller av seksuelle overgrep i erkebispedømmet Köln fra 1975 til 2018, nevnte en sak om pliktforsømmelse som Puff skulle kunne lastes for som den ansvarlige for personalressurser. Som et resultat, og på egen begjæring, ble han gitt midlertidig fristillelse av erkebiskopen av Köln, Rainer Maria  Woelki, den 19. mars 2021. 

Etter en undersøkelse bestilt av pave Frans av den pastorale situasjon i erkebispedømmet Köln og håndteringen av saker om seksuelle overgrep, som så ble foretatt av to apostoliske visitatorer i juni 2021, kunngjorde Den hellige stol den 24. september 2021 at paven ikke aksepterte Puffs avskjedssøknad som hjelpebiskop, ettersom selv om det ble funnet isolerte mangler i hans embetsutøvelse, så dekket han ikke bevisst over noe, eller ignorerte de berørte. Biskop Puff gjenopptok deretter sin tjeneste som hjelpebiskop og uttalte at han ville fortsette å arbeide med pastoral omsorg for hjemløse; hans erfaringer de siste månedene som sjelesørger for dem og på et eldresenter hadde forandret ham innerlig. Han bad om tilgivelse for de forseelser han kunne lastes for, og sa at han ville bestrebe seg på en arbeids- og livsstil som gjorde det lettere for folk å ha tillit til ham. En del av sin lønn ville han gi til et fond for berørte.

Episkopalgenealogi 
Hans episkopalgenealogi er:
 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi  (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Alessandro Mattei (1744–1820) *1767
 Kardinal Pietro Francesco Galleffi (1770–1837) *1819 Kardinal Giacomo Filippo Fransoni (1770–1837) *1819
 Kardinal Antonio Saverio De Luca (1805–1883) *1845
 Erkebiskop Gregor (Leonhard Andreas) von Scherr, O.S.B. (1804–1877) *1856
 Erkebiskop Friedrich Josef von Schreiber (1819–1890) *1875
 Erkebiskop Franz Joseph von Stein (1832–1909) *1879
 Erkebiskop Joseph von Schork (1829–1905) *1891
 Biskop Ferdinand von Schlör (1839–1924) *1898
 Erkebiskop Johann Jakob von Hauck (1861–1943) *1912
 Erkebiskop Joseph Otto Kolb (1881–1955) *1935
 Kardinal Julius August Döpfner (1913–1976) *1948
 Kardinal Alfred Bengsch (1921–1979) *1959
 Biskop Hugo Aufderbeck (1909–1981) *1962
 Kardinal Joachim Meisner (1933–2017) *1975
 Biskop Ansgar Puff'' (1956–) *2013

Referanser

Tyske katolske biskoper
Linjen Rebiba
Personer fra Mönchengladbach
Personer fra Bonn